Vangjel Koça

Vangjel Koça (Gjirokastër 1900 - Adriatik 1943) qe gazetar, përkthyes, publicist shqiptar mes periudhës së dy luftrave botërore, i njohur me emrin e penës Vangjo Nirvana. Pas pushtimit italian qe ndër krerët e administratës kolaboracioniste shqiptare.

Mbasi kreu arsimin e mesëm në gjimnazin e njohur "Zosimea" të Janinës, u diplomua për jurisprudencë në Itali. Që në moshë të re u mor me gazetari, fillimisht në gazetën "Drita" e më pas "Demokratia" të Gjirokastrës. Në këtë të fundit mbajti disa vjet radhazi rubrikën "Lëvizje mendore". Si bashkëthemelues i lëvizjes ideologjike të neoshqiptarizmës, drejtoi fletoren "Neo – shqiptarizma", gazetë vërtet jetëshkurtër.

Revista "Përpjekja shqiptare" ka në themel edhe mendimin sociofilozofik të Vangjel Koçës. Në shërbim të lëvizjes mendore shqiptare përktheu "Dialogjet" e Lukianit, "Manualin" e Epiktetit dhe "Bisedë për metodën e Dekartit". Mbetet një nga intelektualët më të shquar të viteve 1930. Pas pushtimit italian qe ndër anëtarët e Institutit të Studimeve Shqiptare,AQSH, F. 200, V. 1940, D. 1. anëtar i Këshillit Qendror të Partisë Fashiste Shqiptare si dhe nënkryetar i Këshillit të Epërm Korporativ Fashit nga 9 prilli i 1940 deri më 8 maj 1943.

Vdiq aksidentalisht në gusht 1943.

 Botime 

 Koça, Vangjel. Në udhën e shqiptarizmës. Tiranë: Phoenix. 1999.

 Referime 

Kategoria:Lindje 1900
Kategoria:Vdekje 1943
Kategoria:Bashkëpunëtorët shqiptarë të Italisë fashiste
Kategoria:Njerëz nga Gjirokastra
Kategoria:Nxënësit e Shkollës Zosimea
Kategoria:Përkthyes prej greqishtes në shqip
Kategoria:Përkthyes prej italishtes në shqip